ഒരു വിധിക്കും മകളെ തിരിച്ചുതരാനാകില്ലല്ലോ ഉത്രയുടെ മാതാവ് അഞ്ചല്: ഒരുകോടതിവിധിക്കും തങ്ങള്ക്ക് നഷ്ടപ്പെട്ട മകളെ തിരിച്ചുതരാനാകില്ലല്ലോയെന്ന് ഉത്രയുടെ മാതാവ് മണിമേഖല. കോടതിവിധിയില് സംതൃപ്തിയുണ്ടെന്നും പരമമായ ശിക്ഷ തന്നെ നല്കുമെന്ന പ്രതീക്ഷയാണുള്ളതെന്നും അവര് പറഞ്ഞു.വിധിയില് വളരെയധികം ആശ്വാസമുണ്ടെന്നും പരമാവധി ശിക്ഷ തന്നെ കിട്ടണമെന്നും ഉത്രയുടെ പിതാവ് വി. വിജയസേനന് പറഞ്ഞു. ഇതുവരെയുള്ള നടപടികളില് സന്തുഷ്ടനാണെന്നും അന്വേഷണസംഘത്തിനും പ്രോസിക്യൂഷനും നന്ദി രേഖപ്പെടുത്തുന്നുവെന്നുമായിരുന്നു ഉത്രയുടെ സഹോദരന് വിഷ്ണുവിെന്റ പ്രതികരണം. കൃത്യമായ അന്വേഷണം നടത്തി കോടതിയില് സമര്പ്പിച്ച റിപ്പോര്ട്ട് ഫലപ്രദമായി പ്രോസിക്യൂഷന് അവതരിപ്പിച്ചു. എല്ലാവരോടും കടപ്പെട്ടിരിക്കുന്നു. പരമാവധി ശിക്ഷ കിട്ടുമെന്ന് പ്രതീക്ഷിക്കുന്നുവെന്നും അതിനായി പ്രാര്ഥിക്കുന്നുവെന്നും അദ്ദേഹം പറഞ്ഞു.ശിക്ഷ ബുധനാഴ്ചകൊല്ലം: ഭാര്യയെ മൂര്ഖന് പാമ്ബിനെക്കൊണ്ട് കടിപ്പിച്ച് കൊന്ന, അത്യപൂര്വമായ ഉത്ര വധക്കേസില് കുറ്റക്കാരനെന്ന് കണ്ടെത്തിയ ഭര്ത്താവ് സൂരജിന് ബുധനാഴ്ച ശിക്ഷ വിധിക്കും. കൊല്ലം ആറാം അഡീഷനല് സെഷന്സ് കോടതി ജഡ്ജി എം. മനോജാണ് വിധി പ്രസ്താവിച്ചത്. അഞ്ചല് ഏറം വെള്ളശ്ശേരിയില് വിജയസേനന് മണിമേഖല ദമ്ബതികളുടെ മകള് ഉത്രയെ 22 സ്വത്ത് തട്ടിയെടുക്കുക എന്ന ലക്ഷ്യത്തോടെ ഭര്ത്താവ് മൂര്ഖന്പാമ്ബിനെക്കൊണ്ട് കടിപ്പിച്ച് കൊെന്നന്നായിരുന്നു കേസ്. ഗൂഢാലോചനയോടെയുള്ള കൊലപാതകം 302, നരഹത്യാശ്രമം 307, വിഷം നല്കല് 328, തെളിവുനശിപ്പിക്കല് 201 എന്നിവ പ്രകാരമുള്ള കേസില് പ്രോസിക്യൂഷന് ഉന്നയിച്ച വാദങ്ങളെല്ലാം ശരിയെന്ന് കോടതി കണ്ടെത്തി.അപൂര്വങ്ങളില് അപൂര്വമായ കേസില് പ്രതിക്ക് വധശിക്ഷ നല്കണമെന്ന് പ്രോസിക്യൂഷന് വാദിച്ചു. വിചിത്രവും പൈശാചികവും ദാരുണവുമായ കേസാണിത്. സമൂഹ മനഃസാക്ഷിയെ അലോസരപ്പെടുത്തിയ കേസില്, സമൂഹത്തിന് കൃത്യമായ സന്ദേശം നല്കുന്ന വിധി ആയിരിക്കണമെന്നും പ്രോസിക്യൂഷന് പറഞ്ഞു.ഉത്രയുടെ പോസ്റ്റ്മോര്ട്ടം റിപ്പോര്ട്ട്, കടിച്ച പാമ്ബിെന്റ പോസ്റ്റ്മോര്ട്ടം റിപ്പോര്ട്ട്, രാസപരിശോധനാഫലങ്ങള്, മൊബൈല് ഫോണുകളുടെ േഫാറന്സിക് പരിശോധന, പാമ്ബ് സ്വമേധയാ കടിക്കുേമ്ബാഴും വേദനിപ്പിച്ച് കടിപ്പിക്കുമ്ബോഴുമുള്ള വ്യത്യാസം മനസ്സിലാക്കാനുള്ള ഡമ്മി പരീക്ഷണം എന്നിവ നടത്തി. കഴിഞ്ഞവര്ഷം ആഗസ്റ്റ് 14നാണ് കുറ്റപത്രം സമര്പ്പിച്ചത്.